CELEX: 32019R0366
Language: et
Date: 2019-03-05 00:00:00
Title: Komisjoni rakendusmäärus (EL) 2019/366, 5. märts 2019, millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi (EMPs kohaldatav tekst)

6.3.2019   
               
               
                  ET
               
               
                  Euroopa Liidu Teataja
               
               
                  L 65/1
               
            
         KOMISJONI RAKENDUSMÄÄRUS (EL) 2019/366,
         5. märts 2019,
         millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja lõiget 4 ning artikli 9 lõiget 4,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 11 lõiget 1,
         ning arvestades järgmist:
         
                     (1)
                  
                  
                     Komisjoni määruses (EL) nr 605/2010 (3) on sätestatud inimeste ja loomade tervishoiunõuded ning veterinaarsertifikaatide nõuded toorpiima, piimatoodete, ternespiima ja ternespiimapõhiste toodete saadetiste Euroopa Liitu toomisel ning on esitatud loetelu kolmandatest riikidest, kust on lubatud selliseid saadetisi liitu tuua.
                  
               
                     (2)
                  
                  
                     Määruse (EL) nr 605/2010 I lisas on esitatud loetelu kolmandatest riikidest või nende osadest, kust on lubatud liitu tuua toorpiima, piimatoodete, ternespiima ja ternespiimapõhiste toodete saadetisi, ning on märgitud nende kaupade puhul nõutav töötlemise viis.
                  
               
                     (3)
                  
                  
                     Jaapan taotles komisjonilt luba eksportida liitu toorpiima, piimatooteid, ternespiima ja ternespiimapõhiseid tooteid, mis on läbinud muu töötluse kui eritöötluse. Jaapan on loomatervise seisukohalt kolmas riik, kes on Maailma Loomatervishoiu Organisatsiooni suu- ja sõrataudivabade riikide loetelus esitatud riigina, kus selle haiguse vastu ei vaktsineerita ning kes seega täidab liidu loomatervise alaseid impordinõudeid.
                  
               
                     (4)
                  
                  
                     Komisjon korraldas Jaapanis hiljuti veterinaarkontrolle. Kõnealuste kontrollide tulemustest ilmnes, et Jaapani pädev asutus annab asjakohased tagatised direktiivis 2002/99/EÜ sätestatud loomatervise alastele impordinõuetele vastavuse tagamiseks.
                  
               
                     (5)
                  
                  
                     Võttes arvesse Jaapani pädeva asutuse antud asjakohaseid tagatisi ning Jaapanis suu- ja sõrataudi osas soodsat loomatervise olukorda, on asjakohane lisada Jaapan määruse (EL) nr 605/2010 I lisasse. Kõnealune I lisasse lisamine ei tohiks piirata muudest liidu õigusaktidest tulenevaid kohustusi, mis on seotud loomset päritolu toodete liitu importimisega ja liidus turule laskmisega, eelkõige kohustusi, mis on seotud ettevõtete loeteluga vastavalt määruse (EÜ) nr 854/2004 artiklile 12.
                  
               
                     (6)
                  
                  
                     Seepärast tuleks määrust (EL) nr 605/2010 vastavalt muuta.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 605/2010 I lisas esitatud tabelisse lisatakse kande „Island“ järele järgmine kanne:
            
               
                           „JP
                        
                        
                           Jaapan
                        
                        
                           +
                        
                        
                           +
                        
                        
                           +“
                        
                     
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  EÜT L 18, 23.1.2003, lk 11.
         
            (2)  ELT L 139, 30.4.2004, lk 206.
         
            (3)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).